მოკლედ, ცოტა რამ რომ მომიყვეთ თქვენს შესახებ, უბრალოდ ასაკი, საქმიანობა და რამდენ ადმიანთან ერთად გიწევთ ცხოვრება და რამდენია არასრულწლოვანი?

მე ეხლა ასაკი 56 წლის, რაც შეეხება სამსახური, ბევრი სამსახური გამოვიცვალე.

ამჟამად რას საქმიანობთ?

ფოტო ლაბორატორიაში ვმუშაობ, უბრალოდ. ნუ ოჯახი მყავს, რათქმაუნდა, არასრულწლოვნები არ არიან, სრულწლოვანები არიან, ერთი შვილი გათხოვილია, მეორე დაოჯახებულია, ცალკე ცხოვრობს. მე და ჩემი მეუღლე ვცხოვრობთ ერთად.

რამდენი ხანია რაც თბილისში ცხოვრობთ?

თბილისში დავიბადე და გავიზარდე.

საქართველოში ძალიან ბევრი უმცირესობათა ჯგუფები ცხოვრობს, რომელი გახსენდებათ ესეთი? ნებისმიერი ჯგუფი?

ხო, ნუ რელიგიურიც არის და..

ხო, სიტყვაზე რელიგიური ჯგუფიდან რომლები გახსენდებათ?

რელიგიური ჯგუფიდან რა ვიცი, ჩვენ ვართ ეხლა უმცირესობა, ასე ვთქვათ ერთ-ერთი უმცირესობა.

დიახ

არის კიდევ, იყვნენ ადრე, ეხლა არ ვიცი ზუსტად, კრიშნაიდები იყვნენ, იყვნენ ბუდისტებიც, ცოტა მცირე ჯგუფი იყო და ქრისტიანული დენომინაციები რომლებიც...

სხვა რელიგიური უმცირესობები?

ხო

არა ქრისტიანული, სხვა?

სხვად დენომინაციები, რა ვიცი, ორმოცდაათიანელები ვთქვათ.

ანუ მარტო დენომინაციები და სექტები არა, უბრალოდ სხვა სიტყვაზე..

სოციალური ჯგუფები ხო?

ან ეთნიკური უმცირესობებიც თუნდაც?

ხო, ასეთი ეხლა ლეგალური რაც არის იმას ვიცნობ, მაგრამ არალეგალური ძნელი სათქმელია.

კარგი, კარგი, მე გეტყვით მაშინ, კონკრეტულად თითოეულ ჯგუფს ჩამოგითვლით, რაც გიწერია სიტყვაზე თქვენ რას ფიქრობთ მუსლიმებზე საქართველოში? ქართველ მუსლიმებზე?

იცით რა არის, ყველა ადამიანს აქვს არჩევის თავისუფლება ხო? რელიგია არ არის ეს, აი მარტო განსაზღვრული ვთქვათ რომელიმე კატეგორიისთვის, ჯგუფისთვის.. ეს არის პირადი გადასაწყვეტი, როგორც ჩემი პირადი გადასაწყვეტი, თუმცა დავიბადე ქვეყანაში, სადაც მართლმადიდებლობა საყოველთაოდ აღიარებული რელიგიაა, გაბატონებული რელიგიაა, ასე ვთქვათ, მაგრამ მე ავარჩიე სხვა, უმცირესობაში ყოფნა იმიტომ, რომ დავინახე მე უბრალოდ ხო, დავინახე, გამოვიკვლიე და ეს უკვე ჩემი პირადი გადასაწყვეტია და ჩემი საკითხი იყო ხო, პირადად. ასე მათაც აირჩიეს ასე ვთქვათ, ანუ არჩევის თავისუფლება ყველას აქვს. ჩემი პირადად დამოკიდებულება რელიგიების მიმართ ასეთია, ტოლერანტულია, ყველა აბსოლუტურად.

ეთნიკურ უმცირესობებზე რო ვილაპარაკოთ? აი სიტყვაზე აზერბაიჯანელებზე რას მეტყოდით, რას ფიქრობთ?

იცით როგორი დამოკიდებულება მაქვს მე პირადად? მე აზერბაიჯანელი ძმაც მყავს, სულიერი ძმაც, მყავს სომეხიც, მყავს ნებისმიერი ეროვნება, ყველა ერიდან და ტომიდან თითქმის და ყველას გვიყვარს ერთმანეთი, ანუ დამოკიდებულება ჩვენი, პირადად ჩემი დამოკიდებულებაც ხო ადამიანების მიმართ და ისე როგორც მე, რელიგიური ადამიანი, ხო, ჩემი რელიგიაც მასწავლის მე, უნდა მიყვარდეს ხო, ბუნებრივია, ქრისტიანიც და ეგაა მთავარი და ასე მიყვარს ნამდვილად ყველა, გულწრფელად ვამბობ ამას, არ არის ისე, რომ.. ეს არის გულწრფელი საუბარი, რა თქმა უნდა.

აი ბოშებზე რას მეტყოდით სიტყვაზე?

აი ჩვენ, მოკლედ შემოვიფარგლებით ყველაფრით იმიტომ, რომ ჩემი დამოკიდებულება ყველა რელიგიური უმცირესობის მიმართ, რელიგიური ჯგუფის მიმართ და ადამიანთა ჯგუფის მიმართ ხო, ეთნიკური ჯგუფების მიმართ ყველა ერთნაირია, შემწყნარებელი ვარ ყველა შემთხვევაში.

კარგი, მაშინ სხვა ჯგუფზე რო ავიღოთ, აი სექსუალურ უმცირესობებზე რას ფიქრობთ?

აი, მათაც ქონდათ არჩევის თავისუფლება, აქვთ, თუმცა ჩემი დამოკიდებულება იმ მოქმედების, იმ სახის .. (ხმაურია)

გავაგრძელოთ..

პირადად მე მიყვარს ნებისმიერი ადამიანი, გააცნია, მოქმედების სახეა დასაგმობი ზოგიერთი, დანარჩენი იესო ქრისტე ყველას როგორ ღებულობდა ხო? ჩემი დამოკიდებულებაც ასეა, როცა ადანაშაულებენ კიდევაც, რომ ვისთან გქონდა ურთიერთობა, მან შესანიშნავი პასუხი გასცა ხო? ექიმი ჭირდება ავადმყოფსო და არა.. ანუ ყველას ღებულობდა და ყველას ვღებულობთ ჩვენც, ბუნებრივია ეს ხო? იმიტომ, რომ მოქმედების სახეა დასაგმობი ბევრი, თორე ისე, ადამიანი, მას აქვს უფლება ეს აირჩიოს, თუ ღმერთმა მისცა და ესეც არის სინამდვილეში, არჩევის თავისუფლება ხო, მე რა უფლება მაქვს იქ ჩავერიო და შევუზღუდო არჩევის თავისუფლება.

როგორ ფიქრობთ, ამ უმცირესობების მიმართ განწყობები როგორ იცვლება წლების განმავლობაში, ხალხის მხრიდან?

ხალხის მიმართ, როგორც ჩანს იცვლება ეხლა, იმიტომ, რომ რასაც ვხედავთ ეხლა ჩვენ შემოგარენში, არა დადებითისკენ სამწუხაროდ.

უარყოფითისკენ?

უარყოფითისკენ

რატომ, რა სახით?

რა სახით, ეს შეიძლება სიტყვაში, ადამიანთა გამონათქვამებშიც კი ჩანს უკვე ხო, ესეთი რაღაც სიძულვილის გამომხატველი, თუნდაც რაც მოხდა, უბრალოდ, ინფორმაციულად რაც ვიცი ეხლა ჩვენს შემოგარენში რაც ხდება, ფაქტიურად...

რა არის ამის მიზეზი? აი რა იწვევს ამ ყველაფერს?

ბევრი მიზეზი შეიძლება ქონდეს, შესაძლოა იყოს ჯერ შეუწყნარებლობა სხვის მიმართ, შეიძლება ქართველი ერი იყო ტოლერანტული, ადრე ასე ამბობდნენ, მაგრამ სინამდვილეში, რეალურად როცა შევეჯახეთ ამ პრობლემებს, აღმოჩნდა, ცოტა განსხვავებული ხო, როგორც ყველა ეროვნება და ეთნიკური ჯგუფი პრაქტიკულად, ასე რომ.. აგრეთვე ისიც, ალბათ, რომ, ხო რაც შეეხება სოციალური პრობლემა რთულდება უფრო და შესაძლოა, ეს აბრალებენ მათ უკვე, ეს ვარიანტიც შეიძლება იყოს ხო. უბრალოდ რიცხობრივად გაიზარდა, აღარ არის აღარც სამუშაო და ბევრი პრობლემა შექმნა ამ ზრდამ, დანარჩენი ეხლა, მე მართალი გითხრა, ადრეც არ ვყოფილვარ, სანამ იეღოვას მოწმე გავხდებოდი, შეუწყნარებელი, ტოლერანტული ვიყავი, მაგრამ ეხლა განსაკუთრებით, ამიტომ ჩემთვის ძალიან ძნელია ეხლა ვილაპარაკო იმ კუთხით, იმ საზოგადოების გადასახედიდან.

ხო, კარგი, მაშინ მოდი სხვა კითხვას დაგისვამთ, უფრო თქვენი გადმოსახედიდან რომ შევხედოთ, რამდენად აწყდება უმცირესობები ისეთ პრობლემებს, ანუ ისეთ ბარიერებს და დაბრკოლებებს, რაც უმრავლესობას არ ექნება სიტყვაზე? რა შეიძლება იყოს ამის მიზეზები?

საერთოდ ესეა ხო, მე რამდენადაც ვიცი, აი განსხვავებული აზრის ქონაც, უკვე ფსიქოლოგიურ თავდასხმად აღიქმება ადამიანში, განსხვავებული აზრის მატარებელი ადამიანიც და რამდენადაც მეტი განსხვავებული აზრის მატარებელია ხო, ფაქტიურად ადამიანი, როგორც თავდასხმას, გარკვეულწილად, ასე აღიქვამს და უბრალოდ თავს იმართლებს გარკვეულწილად მათ წინაშე, განსხვავებულ აზრს როცა ისმენს პიროვნება, იწყებს თავის მართლებას იმიტომ, რომ მის პოზიციას ეს არ შეესაბამება და აქედან გამომდინარე თუ ეხლა მომრავლდა პატარა ჯგუფები ასეთი, განსხვავებული აზრის მატარებელი სოციალური ჯგუფები, ბუნებრივია უკვე გაღიზიანება შეიძლება გამოიწვიოს.

როგორ ფიქრობთ, აი იეღოვას მოწმეები აწყდებიან თუ არა, ნუ რთულია ეხლა გკითხოთ, აწყდებიან თუ არა, ვიცით, რომ რაღაც პრობლემებს მაინც აწყდებიან, რადგან უმცირესობათა ჯგუფია და რაღაც სიტყვაზე, უფრო დომინანტური ჯგუფისგან განსხვავებული იდეების მატარებლები არიან, რა ტიპის პრობლემებს აწყდებიან ყველაზე ხშირად?

ნუ, ეხლა პრობლემებს ვერ ვიტყვი ეხლა, ის პრობლემები რასაც ვაწყდებით, ნუ ფაქტიურად, ვიცით, რომ ეს პრობლემები იქნება და წავაწყდებოდით.

და აი რა პრობლემებია ეს?

იმიტომ, რომ იესომ პირველადაც თქვა, ანუ ეს უკვე მრწამს შეეხება უკვე, მრწამსიდან გამომდინარე.

კი, აი მაქედან გამომდინარე რა პრობლემებს აწყდებით?

ნუ იყო პრობლემები, ეხლა ვერ ვიტყვით, რომ არი, მაგრამ ეს შეუწყნარებლობის ფაქტები ვთქვათ, იგივე სიტყვიერი გამონათქვამი იქნება, თუ ჩვენ სტენდებთან რაღაც შემთხვევები ხო, ფიზიკური შეურაცყოფა.

მაგაზე ცოტა  უფრო გვიან ვილაპარაკებთ, ზუსტად ეგ არის ჩვენი თემა რაც გვაინტერესებს, მანამდე უბრალოდ მინდა გკითხოთ, რამდენად პრობლემაა სიტყვაზე, სამსახურის შოვნა, მხოლოდ იმიტომ რომ ისინი იეღოვას მოწმეები არიან, ან აქვთ თუ არა განათლების მიღების პრობლემა მაგალითად, ბავშვებს?

იცით რა, სამსახურთან დაკავშირებით მე ვერ ვიტყვი იმიტომ, რომ ბევრი დამსაქმებელი პირიქით ითხოვს იმიტომ, რომ იციან, რა თვისებების მატარებლები ვართ, როგორები და გარკვეულწილად ეს პატიოსნება მათ ჭირდებათ ძალიან სამსახურში. მე პირადად, რა ვიცი, არცერთ სამსახურში არ შემქნია პრობლემა, თუმცა მე პრესტიჟული სამსახურიც მქონდა, სადაც თავიდან მე დავიწყე ფაქტიურად მუშაობა, ტელევიზია იყო, პირველ არხზე ვმუშაობდი, აი იქ გავხდი იეღოვას მოწმე, არავის ჩემთან პრობლემა არ ქონია, არასოდეს, მის შემდგომი სამსახური, პირიქით, ეხლა ვისთანაც ვარ დასაქმებული, ძალიან აფასებს ჩვენს პოზიციას, პატიოსნებას და იმ თვისებებს, რაც ზუსტად შემძინა მე ღმერთთან ურთიერთობამ.

პოლიციის მხრიდან რამდენად დაცულები არიან, როცა რაღაც პრობლემას აწყდებიან ხოლმე?

ეხლა, მე რამდენადაც საქმის კურსში ვარ, რამდენადაც ვიცი ეხლა, ვერ ვიტყვი, რომ მე სწორად ვფლობ ინფორმაციას, პოლიცია გვიცავდა ყოველ შემთხვევაში იყო რაღაც ინციდენტები, რომლისგანაც პოლიცია გვიცავდა, თუმცა ყოფილა შემთხვევები, როდესაც პირიქით, მისი პოზიცია უარყოფითი ყოფილა. ანუ დაცვაზე უარი უთქვამთ, ანუ ყოფილა შემთხვევები.

კარგი, სიძულვილის ენაზე, რომ ვილაპარაკოთ, თუ გსმენიათ სიძულვილის ენის შესახებ რაიმე? თუ იცით რას ნიშნავს?

ამიხსენით

ეს არის მკვეთრად უარყოფითი დამოკიდებულებისგან, სიძულვილის ენა არის გამოხატვის ფორმა, რომელიც ხელს უწყობს მკვეთრად უარყოფითი დამოკიდებულების დამკვიდრებას ადამიანისა და ჯგუფის მიმართ, რაიმე ნიშნით განსხვავებულობის გამო, იქნება ეს რასის მიხედვით, რელიგიის მიხედვით, გენდერის მიხედვით, ეთნიკურობის მიხედვით თუ წარმომავლობის, ნებისმიერი სახის განსხვავებულობის, როგორ ფიქრობ, რამდენად ხშირია სიძულვილის ენა საქართველოში?

სიძულვილის ენა, ხო, აი წეღანაც ვისაუბრე, ბუნებრივია ეს არის

ძირითადად ვის მიმართ გამოყენება?

აი, ჩვენს მიმართაც არის ეს ყველაფერი, მაგრამ მე თავშივე ვთქვი, რომ ჩვენ მრწამსშია და შეხედულებაშია, ის რაც ეხლა აქ ხდება უბრალოდ მე ვიცოდი ეს ვთქვათ... იესომ 20 საუკუნის წინ გაგვაფრთხილა ეს ხო? ეს არ არის, ჩვენი რელიგიური ჯგუფი, არ არის, ჩვენი რელიგია არ არის ისეთი, როგორც.. აი, განსხვავებულია სრულიად იმიტომ, რომ.. აქ, მრწამსს ეხება, თუ..

აი რას ლაპარაკობს სიტყვაზე, რას ამბობს ხალხის, რა დამოკიდებულება აქვს ხალხს, რა გესმით თქვენ, კონკრეტულად თქვენ ჯგუფზე რო ვილაპარაკოთ, რა მესიჯები მოდის ხალხისგან?

აი მაგალითად, პირველ საუკუნეში იყო ასეთი ის, იესო რომ მოვიდა ხომ, სამარიელიაო ხო, ყველაზე ცუდი სიტყვა, ვთქვათ რაც ქონდათ ხო მაშინ და ანუ, ფორმა შედარების ხო, იყო სამარიელი, თუმცა ისინი ძმები იყვნენ ისრაელის გარკვეულ.. ანუ ათ ტომიანი სამეფო იყო ჩრდილოეთში და სამარიტელს უწოდებდნენ ასეთს ხო, ეხლა ჩვენს მიმართაც დამკვიდრდა ასეთი სიტყვა, თუმცა ვერ იტყვი, რომ ყველაზე, ყველა ადამიანზე, ან ჯგუფზე და არც ეთერიდან აღარ მესმის დამამცირებელი სიტყვები, თუმცა ადრე სხვანაირად გვახსენებდნენ, მაგრამ რა ვიცი, აი ამჟამად, ასეთი დამოკიდებულება არ შეინიშნება, ვერ ვიტყვით, რომ აი, რომ არის ესეთი..

თუ ფიქრობთ, რომ არსებობს ისეთი გამონათქვამები, რომელიც თქვენს მიმართ რაღაც სიძულვილის ენას გამოხატავს, შეიძლება კონკრეტულად თქვენს მიმართ არ იყენებდნენ, ზოგადად იყენებდნენ და ფიქრობთ, რომ ეს თქვენც გაკნინებთ რაღაც მხრივ?

თუნდაც ეხლა, სიტყვიერად გამოხატვაც კი, თუნდაც, არასწორი ფორმით ჩვენი მოხსენიება, ვთქვათ იეღოველი თუნდაც ხო, ეს არასწორი ფორმაა ხო ეს იმათთვის.

რატომ დამკვიდრდა ეს ფორმა, საიდან დამკვიდრდა, რა არის ამის პრობლემა და რატომ იყენებს ხალხი ესეთ უარყოფით კონტექსტში თუნდაც?

უარყოფით კონტექსტში დამკვიდრდა ეს სიტყვა უბრალოდ, ჩვენს მისამართით. ესეთი დამოკიდებულება ეხლა, რომ ადამიანებს ექნებათ ჩვენს მისამართით, გასაგებია, გვესმის ეს უბრალოდ, შეიძლება სხვა ფორმა გამოეყენებინათ, სხვა ყოფილიყო ვთქვათ, მაგალითად, სიძულვილის ენა ზოგიერთ ქვეყანაში ჩვენს მისამართით არის ის, რომ პირდაპირ ფიზიკურად უსწორდებიან, მაგალითად, რუსეთში დამოკიდებულება განსხვავებულია.

მაქამდე მივალთ, ჯერ ისევ სიძულვილის ენაზე ვისაუბროთ და მერე გადავალთ უკვე სიძულვილის მოტივით ჩადენილ დანაშაულზე. თუ გახსენდებათ რამე ისეთი პრობლემა, მწვავე პრობლემა რაც შეგქმნიათ ან თქვენ, ან თქვენი ჯგუფის რომელიმე წევრს, სიძულვილის ენის მხრივ?

ეს იყო ადრეულ ხანაში, როდესაც ყოფილი მღვდელი, ეკლესიიდან მოკვეთილი მღვდელი, ბასილი, გვდევნიდა, წინააღმდეგობას გვიწევდა.

აი რა მოხდა, როგორ მოხდა, რომ მომიყვეთ?

ეს ეხლა საყოველთაოდ ცნობილი ფაქტებია იმიტომ, რომ ჩვენს შეხვედრებს შლიდა, მოდიოდა, ლიტერატურა გამოქონდა, წვავდა სახალხოდ, გზაც კი გადაკეთდა, იყო პერიოდი როცა რუსთავის გზატკეცილი მთლიანად გადაკეტილი ქონდა, ხო ფიზიკურად გასწორებაც კი იყო, ფიზიკურად ცემა, ეს ყველაფერი ეს იყო.

და როგორ მოიქცა თქვენი ჯგუფი მაშინ, რა გააკეთეს, მათი პასუხი რა იყო?

ჩვენი ჯგუფი ეხლა, იგივე მეთოდები რო გამოგვეყენებინა, ჩვენც მსგავსად ისეთები გავხდებოდით ხო? მეთოდი რა? გაქცევა, თავის არიდება, რაღაც ან სიტყვიერად დაპირისპირება ან ჩახშობა ამის და ძირითადად სამართალდამცავების..

რამდენად სწორად იქცეოდით ამ შემთხვეაში, აი თავს რომ არიდებდით რამდენად სწორი ფორმაა?

სწორი ფორმაა

როგორ მოიქცეოდით უკეთეს შემთხვევაში?

როდესაც საფრთხე ემუქრება ჩემს სიცოცხლეს და რაღაცას ხო, იმ მომენტში მე ვიცი როგორ გავანეიტრალო შეიძლება, როგორ გავაკეთო ეს სიტუაცია, შეიძლება სიტყვით, ყოფილა შემთხვეა, მეც მქონია შემთხვევები და უბრალოდ ადამიანურ ყოფაშიც გამომადგა ძალიან კარგად, იგავებში ჩაწერილი ერთი რჩევა, რომ მშვიდი სიტყვა რისხვას ახშობს, ძალიან ბევრ შემთხვევაში ეს არა მარტო მე, არამედ ძალიან ბევრს გამოადგა ეს, ასე რომ არსებობს მექანიზმები, რითაც ჩვენ შეიძლება თავი დავიცვათ, მაგრამ თუ ესეთი ფიზიკური შეურაცყოფები არის და ხშირად გრძელდება, ბუნებრივია სამართალდამცავების მისამართით გვექნება პრეტენზია თუ არ დაგვიცავენ ხო? სამართალდამცავებმა ჩვენ დაგვიცვეს, ძალიან ბევრ შემთხვეაში, მაგრამ ყოფილა ისეთი შემთხვევები, ეს ძველი პერიოდია რა თქმა უნდა, ეს პოსტ კომუნისტური რეჟიმი, შევარდნაძის პერიოდი რომ იყო, შემდგომ პერიოდშიც როცა ეს ქაოსი იყო და ფაქტიურად ხელისუფლება, სახელმწიფო არ არსებობდა, როგორც ჩამოყალიბებული სტრუქტურა მთლიანად, ამ შემთხვეაში პრობლემები იყო, მაგრამ იმის შემდეგ, რაც უკვე შეიცვალა სიტუაცია, ხელისუფლებები შეიცვალა და შეიცვალა სიტუაცია, ანუ ვერ გამოვყოფდით ეხლა, რომელი ხელისუფლების დროს როგორ იყო, არც არის საჭირო, იმიტომ, რომ ჩვენი პრინციპი, მოქმედების პრინციპი ის არის, რომ ვემორჩილებით უმაღლეს ხელისუფლებას, თუმცა ფარდობითია ეს მორჩილება რა თქმა უნდა ხო, სანამ არ გადაკვეთს ღმერთის ინტერესები, ანუ ის რასაც ღმერთი გვეუბნება, ანუ ეს წერია ბიბლიაშიც და ჩვენც მსგავსად ვიქცევით.

როგორ ფიქრობთ, ვინ უნდა იყოს პასუხისმგებელი სიძულვილის ენასთან ბრძოლისას, ბრძოლის პროცესში?

პირველ რიგში სახელმწიფო სტრუქტურები

რომელი სტრუქტურა, კონკრეტულად?

პირველ რიგში სამართალდამცავი, თუ არ აღსრულდება ხო სამართალი ხო..

რომელი სამართალდამცავები, პოლიცია, პროკურორი, სასამართლო? ყველაზე მეტად ვინ უნდა ჩაერთოს?

რა თქმა უნდა პირველ რიგში კანონი უნდა არსებობდეს და ამ კანონის აღმსრულებელი ორგანოები და ეს არის პოლიცია და შემდგომში ყველა უკვე, პროკურატურაც და სასამართლოც

რამდენად ეფექტური იქნება მათი ნაბიჯები ამ შემთხვევაში, როდესაც რაღაც დანაშაული ხდება და მათ უწევთ რეაგირება მოახდინონ, რამდენად ეფექტურად მოახდენენ ამ რეაგირებას?

ეხლა უნდა მოახდინონ ეფექტურად, ბუნებრივია ხო? ჩვენ ვცხოვრობთ..

ხო, ეს უნდა ერთია, მაგრამ თქვენ როგორ ფიქრობთ, რამდენად ეფექტური იქნება? თუნდაც ძველი მაგალითები რომ გავიხსენოთ? რამდენად ეფექტური ყოფილა მათი მოქმედება?

არა, ეფქტურებიც იყო რა თქმა უნდა, ეფექტურებიც იყო მათი მოქმედება, მე პირადად რო შევსწრებივარ ასეთ შემთხვევას როდესაც მოხდა თავდასხმა ასეთი, ხალხი, რომელიც ვერ აცნობიერებდა, მოდით ასე ჩავთვალოთ, მოვიდნენ სტენდთან და იყო სერიოზული პრობლემა და ისინი იყვნენ ძალიან ბევრნი და ამ დროს აი პოლიცია ჩაერია, ჩვენც რჩევა მოგვცა გარკვეულწილად რაც უნდა გაგვეკეთებინა, იმ პერიოდში და რა ვიცი ვერაფერს ვერ ვიტყვი იმიტომ, რომ ყველაფერმა კარგად ჩაიარა.

როგორ ფიქრობთ, მედიას შეუძლია რამე წვლილი შეიტანოს ამაში?

ნუ მედია ახლა ბუნებრივია..

აი, რა შეიძლება რო გააკეთოს მედიამ?

არ ვიცი, ამ შემთხევაში მე კომპეტენტური ვერ ვიქნები იმიტომ, რომ მედია თავის ფუნქციას და თავის საქმეს აკეთებს ხო?

ეფექტურად?

რამდენად ეფექტურად, ეს უკვე ჩვენი გადასაწყვეტი არ არის.

ჩვენ ვწყვეტთ იმიტომ რომ ჩვენ ვართ მედიის მომხმარებლები, ჩვენ ვუყურებთ, ჩვენზე აისახება და მოქმედებს, აი სწორად მაგას ვკითხულობ, მედიას რამდენად შეუძლია გადაჭრას პრობლემები, ან რაღაც წვლილი შეიტანოს? ქართული მედია რამდენად ეფექტურია?

საერთოდ ზოგადად, ზოგადად ხო, სიტყვას აქვს გადამწყვეტი მნიშვნელობა, ბუნებრივია ეს ხო, არაორაზროვნად და ტელევიზიების და რადიოს მისამართით და მედიის მისამართით, ამხელა პრობლემები რომ იქნება, არის სწორედ ამის ბრალი იმიტომ, რომ სიტყვა, მოქმედი, მას შეუძლია ადამიანის აზროვნების შეცვლა ხო? იმიტომ, რომ ისე ვართ შექმნილი, რაღაც ლოგიკას ვექვემდებარებით და ვიღაცა ლოგიკურად რაღაცას გიხსნის, ეხლა გატყუებს თუ არ გატყუებს, ეს მეორე მხარეა, ამაში არ ჩავერევით, მაგრამ ფაქტია, სიტყვას აქვს ძალიან, ძალიან დიდი მნიშვნელობა, მითუმეტეს, როდესაც შენ ვიზუალურად გაწვდიან რაღაც ინფორმაციას, რომელიც შენს გონებაში უკვე პირდაპირ, ძალიან ეფექტურად იბეჭდება ხო, ამიტომ ეს გავლენა ძალიან დიდია და ბრძოლა ამ გავლენის სფეროში ძალიან დიდია აქედან გამომდინარე.

მოდით ეხალა ვისაუბროთ სიძულვილის მოტივით ჩადენილ დანაშაულზე, ეს არის კრიმინალური აქტი, ადამიანების და ჯგუფების მიმართ, რომელიც რაიმე ნიშნით განსხვავებიან დომინანტური ჯგუფისგან, თუნდაც იგივე რელიგიური, სექსუალური, ეთნიკური თუ სხვა ნიშნით, როგორ ფიქრობთ, რამდენად ხშირად ხდება საქართველოში მსგავსი ტიპის დანაშაული?

ეხლა რამდენად ხშირად, მე უბრალოდ ვიცი რაც ხდებოდა ჩვენი მისამართით, რაც მედიიდან ვიცით ეხლა, ვერ განვსჯი ეხლა რამდენად სწორია ეს ინფორმაცია მოწოდებული, მაგრამ ფაქტი ერთიან, რომ ხდება ასეთი.

და ძირითადად ვის მიმართ ხდება, რომელი ჯგუფის მიმართ?

თუნდაც სექსუალური უმცირესობების მიმართ, მისამართით ხდება, ჩვენს მისამართითაც ხდებოდა და ეხლაც გარკვეულ წილად არის რაღაც შემთხვევები, ვერ ვიტყვი, რომ ეხლა მასიურად ხდება

რო გაიხსენოთ რაიმე ისეთი დანაშაული, რომელიც მივიდა, რაღაც რთულ ფორმებში გადაიზარდა?

იყო ასეთი შემთხვევა, რამდენიმე წლის წინ, როდესაც პატრულის ჩარევამ, ჩვენ მოგეხსენებთ დავდივართ, ჩვენი მსახურება, როგორც რელიგიური ჯგუფის ნიშნით, რაშიც გამოვირჩევით, ეს არის კარდაკარ მსახურება ხო? აი, კარდაკარ მსახურების დროს იყო ესეთი შემთხვევა, როდესაც ჩვენმა თანა ქრისტიანებმა პოლიცია გამოუძახეს და უკვე მოყვა ამას რეაგირება, მაშინვე მოყვა რეაგირება, იყო ერთ-ერთი სოფელში.

ეს რაღაც დაპირისპირებაში გადაიზარდა? მძიმე ფორმები მიიღო ამ ყველაფერმა?

ნუ ეხლა მძიმე ფორმა იმით მიიღო, რომ ფიზიკურად შეეხო ჩვენს თანა ქრისტიანს და ეს უკვე მძიმე ფორმა იყო, აქედან გამომდინარე, პოლიციაც ჩაერია, პოლიცია რა ვიცი, განსაკუთრებულად კარგად იმუშავა ამ შემთხევაში, ვიცი სხვა შემთხვევა, როდესაც ერთ სოფელში იყო ეს და მთლიან სოფელი დაუპირისპირდა, სულ ოთხი იეღოვას მოწმე იყო, ახალგაზრდა, პატარა გოგონები .

და მაშინ რა მოხდა?

ხო, ნუ იქ ერთმა მობინადრემ ძალიან აგრესია გამოავლინა, პუბლიკაციაც დაუხია

ანუ ფიზიკური დაპირისპირება იყო?

ფიზიკური დაპირისპირებით დაიწყო ფაქტიურად და შემდგომში პატრულის ჩარევის შემდეგ, რამდენიმე ეკიპაჟის გამოძახება გახდა საჭირო

ვინ გამოიძახა?

ჩვენმა მხარემ გამოვიძახეთ. ეს ყველაფერი ნორმალურად დასრულდა, მაშინ პოლიციის შენობაშიც გადაიყვანეს, იმ პიროვნებას ხელწერილიც ჩამოართვეს, ბოლომდე არ ვიცი, როგორ მივიდა ეს სამართლებრივი საქმე, მაგრამ ფაქტი ერთა, რომ პოლიციის ჩარევის შედეგად განიმუხტა სიტუაცია.

როგორ ფიქრობთ რა არის ყველაზე საუკეთესო პრობლემის მოსაგვარებლად, სიტყვაზე საჯარო საუბარი რამდენად არის საუკეთესო გზა, რომ პრობლემა მოგვარდეს, რამდენად ხელს შეუწყობს პრობლემის მოგვარებას?

ბუნებრივია, როდესაც ინფორმაცია ექნება ყველას და ამა თუ იმ ჯგუფის, ეთნიკური იქნება, თუ რელიგიური ჯგუფი იქნება, თუ სოციალური ჯგუფი იქნება, ბუნებრივია ინფორმირებულობა ბევრ სასიკეთო საქმეს გააკეთებს, ბუნებრივია.

ამ შემთხვევაში ვინ უნდა იყოს პასუხისმგებელი პრობლემასთან, წინაზე ვისაუბრეთ სიძულვილის ენაზე, როცა ხდება სიტყვიერი შელაპარაკება და როდესაც უკვე მძიმე დანაშაულთან გვაქვს საქმე , მხოლოდ იმიტომ რომ ადამიანები რაღაც ნიშნით განსხვავდებიან ერთმანეთისგან, ამ შემთხვევაში ვინ უნდა ჩაერიოს, ანუ რა უნდა მოხდეს, სტრუქტურა ვინ არის ისეთი, ვინც უნდა იყოს პასუხისმგებელი?

არ ვიცი ეს სტრუქტურა ვინ არის, მაგრამ ეს სახელმწიფოს კომპეტენციაა შექმნას ეს სტრუქტურაც, თუნდაც არის ერთი სტრუქტურა პირველ ეტაპზე, რომელიც ასეთ საქმეს გადაწყვეტს და დანარჩენი უკვე ხო, არ ვიცი...

როგორ ფიქრობთ, პოლიტიკოსებს თუ შეუძლიათ რამე გააკეთონ?

რადგან ჩვენ ცოტა ნეიტრალური ვართ პოლიტიკიდან ხო? პოლიტიკასთან არ გვაქვს კავშირი, ჩვენი რელიგიური მრწამსიდან გამომდინარე, რეალურად ის ფლობს ძალაუფლებას.. (რეკავს ტელეფონი)

დიდი ხანი რომ აღარ დაგაყოვნოთ, მოდით შევაჯამოთ ის რაზეც ვისაუბრეთ, რა რჩევები გექნებათ, როგორ ფიქრობთ რა არის საუკეთესო გზები იმისთვის, რომ სიძულვილის ენა, სიძულვილის მოტივით ჩადენილი დანაშაული და დისკრიმინაციის სხვა ფორმები რაღაცნაირად აღმოვფხვრათ, ანუ აღარ იყოს, ან შედარებით მაინც შევამციროთ, რა არის საუკეთესო გზები ამისთვის

ჩემი შეხედულება ქრისტიანულია, და ეს ნიშნავს რომ მე ამ კუთხით ვუყურებ საგნებს და მოვლენებს ხო. აქედან გამომდინარე, ეს პრობლემა ჩვენთან უკვე გადაწყვეტილია გარკვეულწილად იმიტომ, რომ მე მიყვარს სხვა და სხვას ვუყვარვარ მე ხო, ეს არ არსებობს მთელ დედამიწაზე, ასე სიყვარულით გაერთიანებული ერი, ანუ ის რამაც შეაცვლევინა ბევრ პიროვნებას აზროვნება და გახდა ასეთი მოსიყვარულე ხო, ზოგი დამნაშავე იყო, ზოგი რას აკეთებდა, ზოგიც რას, ზოგი კრიმინალი იყო საერთოდ ხო? ციხეში გაიგო და შეიცვალა აბსოლუტურად და გამოვიდა, არიან ჩვენი ძმები, რომლებსაც სამუდამო პატიმრობა აქვთ მაგრამ შეიცვალა აბსოლუტურად პიროვნება, აქედან გამომდინარე მე ეხლა, ერთადერთი გზა მგონია იმიტომ, რომ ეს ესეა, იმიტომ, რომ რეალურად იესოც ამბობს, რომ ხეს ნაყოფით იცნობთო ხო და მე დავინახე ეს ნაყოფი ადამიანებში, ვინც გახდა ქრისტიანი, გახდა იაღოვას მოწმე, ეს ნაყოფი უკვე არის მათში და მათ შორის მშვიდობა სუფევს, იცით როგორ არის, აი ჩვენთან ძალიან მარტივად წყდება, ეხლა ადამიანები ვართ, არასრულყოფილები და აქედან გამომდინარე რაღაც კონფლიქტები შეიძლება მოხდეს კიდევაც ხო, თანა ქრისტიანებში, მაგრამ არსებობს მოგვარების მეთოდები და ხერხები, რომელიც ძალიან მარტივად და ძალიან ლამაზად წყვიტავს ყველაფერს, აქედან გამომდინარე ეს მხოლოდ და მხოლოდ აქ დავინახე იმიტომ, რომ მე ვიყავი მართმადიდებელიც, გავეცანი სხვა რელიგიებს და დავინახე ეს ნაყოფი და დანარჩენი სახელმწიფო რას გააკეთებს, როგორ გააკეთებს, ეს უკვე მისი პრეროგატივაა, რომლის უფლებაშიც მე ვერც ჩავერევი და ვერც რაიმე რეკომენდაციას მივცემ ამ კუთხით ხო, რეკომენდაცია ერთა, ჩვენ იმიტომ დავდივართ მსახურებაში კარდაკარ, ვაგებინებთ ყველას, რომ რეალურად ადამიანის პიროვნული შეცვლა შესაძლებელია თურმე და შესაძლებელია უკეთესობისკენ.

ძალიან დიდი მადლობა

არაფრის